**Zmluva o dielo**

podľa § 536 a nasl. zákona č. 513/1991 Zb. Obchodný zákonník v znení neskorších predpisov, v zmysle príslušných ust. Zákona č. 185/2015 Z. z. Autorský zákon v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej iba „Zmluva“)

**číslo objednávateľa: číslo zhotoviteľa:**

***na vypracovanie***

***Dopravného prieskumu verejnej osobnej dopravy (VOD) v Banskobystrickom kraji***

uzatvorená medzi týmito zmluvnými stranami:

**Objednávateľ: Banskobystrický samosprávny kraj**

 Sídlo: Námestie SNP č. 23, 974 01 Banská Bystrica

Právna forma: vyšší územný celok, ako samostatný územný samosprávny a správny celok Slovenskej republiky

 Štatutárny orgán: Ing. Ján Lunter, predseda Banskobystrického samosprávneho

kraja

 Osoba oprávnená jednať

v zmluvných veciach: Ing. Matúš Hollý, riaditeľ Úradu BBSK

 Osoby oprávnené jednať

 v realizačných veciach: Miroslav Vyka, riaditeľ odboru verejnej dopravy

E-mail: podatelna@bbsk.sk, matus.holly@bbsk.sk, miroslav.vyka@bbsk.sk

Telefón/ fax : 048/4325726, 048/4325622, 048/4325513

 IČO: 37828100

 DIČ: 2021627333

 IČ DPH:

 Bankové spojenie: Štátna pokladnica

 Číslo účtu: SK92 8180 0000 0070 0038 9679

(ďalej len **„objednávateľ“** v príslušnom gramatickom tvare)

**Zhotoviteľ:**

Sídlo:

 Právna forma:

 Štatutárny orgán:

 Osoba oprávnená jednať

 v zmluvných veciach:

 Osoby oprávnené jednať

 v realizačných veciach:

 IČO:

 DIČ:

 IČ DPH :

 Bankové spojenie:

 Číslo účtu:

 Telefón/ fax:

 E mail:

 (ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare)

**Článok I.**

**Úvodné ustanovenia**

1. Táto zmluva sa uzatvára ako výsledok verejného obstarávania realizovaného postupom podlimitnej zákazky podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“), vyhláseného Výzvou na predkladanie ponúk zverejnenou vo Vestníku verejného obstarávania č. ...................../2020, dňa ..................2020, pod zn. oznámenia ........................., na predmet zákazky s názvom: „Dopravný prieskum verejnej osobnej autobusovej dopravy (VOD) v Banskobystrickom kraji jeseň 2020“

2. Objednávateľ má záujem na odbornom a kvalitnom vykonaní diela v rozsahu článku II. tejto zmluvy spočívajúceho v spracovaní odborného dokumentu. Hlavným účelom spracovania dopravnej analýzy na území BBSK je zber dát pre tvorbu strategických krajských dokumentov PUM a PDO.

3. Zhotoviteľ prehlasuje, že on ako aj ním zmluvne poverení zamestnanci sú odborne kvalifikovaní a spôsobilí k vykonávaniu tohto diela v zmysle ustanovení tejto zmluvy a v súlade s platnými všeobecne záväznými právnymi predpismi, normami, nariadeniami, metodickými usmerneniami Ministerstva dopravy a výstavby SR, Ministerstva pôdohospodárstva a rozvoja vidieka SR a s pokynmi obstarávateľa vzťahujúcimi sa k dielu v súlade s ustanoveniami tejto zmluvy.

**Článok II.**

**Predmet zmluvy**

1. Predmetom zmluvy je záväzok zhotoviteľa vo vlastnom mene a na vlastnú zodpovednosť vykonať a spracovať pre objednávateľa podľa podmienok dohodnutých v tejto zmluve odborný dokument s názvom – **„Dopravný prieskum verejnej osobnej autobusovej dopravy (VOD) v Banskobystrickom kraji jeseň 2020“,** ktorý bude v súlade s technickou špecifikáciou podľa prílohy č. 1 k tejto zmluve (ďalej ako „**dielo**“), za čo sa objednávateľ zaväzuje uhradiť zhotoviteľovi v zmysle tejto zmluvy dojednanú cenu za dielo.

2. Súčasťou diela vykonaného podľa tejto zmluvy je aj záväzok zhotoviteľa prezentovať dielo na všetkých rokovaniach, na ktoré bude objednávateľom vyzvaný.

**Článok III.**

**Čas, doba a podmienky vykonávania diela**

1. Zhotoviteľ sa zaväzuje vykonať dielo v požadovanom rozsahu, kvalite, zodpovedajúce účelu sledovanému touto zmluvou a v dojednanom čase. Objednávateľ sa zaväzuje poskytnúť zhotoviteľovi včas a vpotrebnej kvalite potrebnú súčinnosť pre riadne plnenie predmetu zmluvy.

2. Zhotoviteľ sa zaväzuje odovzdať dielo do 6 týždňov odo nadobudnutia účinnosti tejto zmluvy.

3. Na základe dohody medzi objednávateľom a zhotoviteľom môže zhotoviteľ odovzdať dielo v skoršom termíne a objednávateľ je povinný ho prevziať.

4. Dňom odovzdania diela prechádza na objednávateľa vlastníctvo k dielu a zhotoviteľovi vznikne právo fakturovať za zrealizované dielo.

5. Záväzok zhotoviteľa vykonať dielo riadne a včas budú považovať zmluvné strany za splnený po naplnení nasledujúcich podmienok (kumulatívne):

a) odprezentovaním diela podľa článku II. ods. 2 tejto zmluvy;

b) odovzdaním diela v nasledovnom počte a forme vyhotovení:

 - 1 x v elektronickej a 1 x v tlačenej podobe vo forme, ktorá je uvedená v prílohe č. 1 tejto zmluvy

c) splnením technickej špecifikácie podľa prílohy č. 1 tejto zmluvy;

d) podpisom preberacieho protokolu objednávateľom.

6. V prípade prerušenia prác na diele z dôvodov, ktoré nastanú nezávisle od vôle zhotoviteľa a nie sú pripočítateľné zhotoviteľovi, najmä z dôvodu vyššej moci, zmluvné strany si dohodnú nový termín dokončenia diela, pričom predĺženie lehoty plnenia bude primerané dobe, na ktorú bolo treba vykonávanie prác prerušiť.

7. Miestom dodania diela je Banskobystrický samosprávny kraj, odbor verejnej dopravy, Námestie SNP 18, 974 01 Banská Bystrica.

**Článok IV.**

**Platobné podmienky**

1. Cena za dielo v zmysle vysúťažených podmienok sa stanovuje vo výške ...........,- EUR bez DPH slovom ............ EUR bez DPH a bude zhotoviteľovi vyplatená na základe ním vystavenej faktúry po prevzatí riadne a včas vykonaného diela podľa podmienok dohodnutých v tejto zmluve (ďalej ako „cena za dielo“ alebo „cena diela“).

2. Zhotoviteľ je povinný doručiť faktúru do sídla objednávateľa do 15 dní po podpísaní protokolu o odovzdaní a prevzatí diela v súlade s touto zmluvou. Prílohou faktúry musí byť objednávateľom podpísaný preberací protokol.

3. Splatnosť faktúry je 30 dní odo dňa jej doručenia objednávateľovi. Zmluvné strany vzájomne konštatujú, že dohoda o lehote splatnosti faktúry zhotoviteľa podľa tohto bodu nie je v hrubom nepomere k právam a povinnostiam zhotoviteľa zo záväzkového vzťahu založeného touto zmluvou.

4. Objednávateľ nie je v omeškaní s úhradou ceny diela, ak dielo dodané zhotoviteľom nie je vykonané podľa podmienok tejto zmluvy a jej príloh.

5. Faktúra musí mať všetky náležitosti daňového dokladu stanovené príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne, alebo neúplné údaje, je objednávateľ oprávnený túto faktúru vrátiť zhotoviteľovi pred jej splatnosťou. Opravenej alebo novej faktúre plynie nová 30 dňová lehota splatnosti od jej doručenia objednávateľovi.

**Článok V.**

**Čas, miesto a spôsob plnenia**

1. Dielo musí byť zhotovené v súlade so všetkými technickými normami, právnymi predpismi, ktoré sa vzťahujú na dohodnuté dielo, podľa podmienok tejto zmluvy.

2. Celé dielo musí byť dokončené v plnom rozsahu podľa tejto zmluvy a podľa prílohy č. 1 tejto zmluvy najneskôr do termínu 6 týždňov odo dňa nadobudnutia účinnosti tejto zmluvy.

3. Zhotoviteľ po zhotovení diela vyzve objednávateľa e-mailom alebo písomne najmenej 24 hodín vopred na jeho odovzdanie a prevzatie v sídle objednávateľa.

4. Odovzdanie celého diela je dokonané momentom prevzatia diela na to osobitne písomne povereným zamestnancom objednávateľa, a to podpísaním príslušného protokolu o odovzdaní a prevzatí diela bez výhrad. Ak sa pri odovzdávaní diela zistia vady, uvedie sa táto skutočnosť v preberacom protokole a objednávateľ má právo dielo neprevziať. Zhotoviteľ sa zaväzuje také vady odstrániť bez zbytočného odkladu, najneskôr do 14 dní. Objednávateľ je v takom prípade povinný opätovne postupovať podľa čl. VI. ods. 1 tejto zmluvy.

5. Vlastnícke právo k dielu a nebezpečenstvo škody na diele prechádza na objednávateľa dňom protokolárneho prevzatia diela v súlade s touto zmluvou.

6. Dokumentácia odovzdaná v elektronickej podobe bude vo všetkých bežných formátoch uvedených v ods. 7 a 8 tohto článku, v editovateľnej forme, nezaheslovaná a bez obmedzenia využiteľná pre úpravy.

7. Zhotoviteľ berie na vedomie že objednávateľ vo svojom informačnom systéme prevádzkuje textové údaje vo formáte „RTF“ alebo „DOCX“, tabuľkové údaje vo formáte „XLSX“, grafické údaje na podklade technickej digitálnej mapy vo formáte:

a. výkresy dodať vo vektorovom formáte „SHP“,

b. rastrové formáty poskytnuté objednávateľom v nezmenených formátoch „CIT“ resp. georeferencovaný „TIF“,

c. prílohy, obrázky, doplňujúce schémy a pod. vo formáte „JPG“ a vo formáte vektorovejkartografickej grafiky (napr. „SHP“).

8. Prípadné výkresy riešeného územia musia byť vypracované na mapovom podklade katastra nehnuteľností. Grafické súbory údajov sú referencované geograficky v súradnicovom systéme S-JTSk.

9. Za účelom koordinácie činností a kontroly postupu zhotovovania diela zhotoviteľom a udeľovania pokynov zhotoviteľovi v procese zhotovovania diela zmluvné strany zriaďujú riadiaci výbor (ďalej len „**Riadiaci výbor**“). Členmi Riadiaceho výboru budú zástupcovia každej zmluvnej strany. Ak sa zmluvné strany nedohodnú inak, zasadania Riadiaceho výboru sa konajú pravidelne najmenej jedenkrát mesačne, prípadne mimoriadne do 5 pracovných dní od doručenia žiadosti objednávateľa zhotoviteľovi. Rokovanie Riadiaceho výboru zvoláva objednávateľ zaslaním pozvánky prostredníctvom kontaktného emailu. Na rokovaní Riadiaceho výboru je zhotoviteľ povinný umožniť objednávateľovi nahliadnuť do akýchkoľvek dokumentov súvisiacich so zhotovením diela, ako aj umožniť objednávateľovi priebežné kontrolovanie vykonávania diela akoukoľvek vhodnou formou, najmä poskytnutím všetkých priebežných materiálov, vrátane aktuálnej pracovnej alebo čiastočnej verzie diela alebo jeho časti alebo poskytnutím správy o priebežnom stave vykonávania diela. Objednávateľ je na rokovaní Riadiaceho výboru taktiež oprávnený udeľovať zhotoviteľovi záväzné pokyny k zhotovovaniu diela.

**Článok VI.**

**Práva a povinnosti zhotoviteľa**

1. Zhotoviteľ je povinný dielo alebo jeho časť zaslať objednávateľovi najprv elektronicky v dostatočnom časovom predstihu na posúdenie pred jeho odovzdaním tak, aby zhotoviteľ mohol následne zapracovať prípadné pripomienky objednávateľa, a dielo alebo jeho časť včas odovzdať a prevziať v sídle objednávateľa.

2. Zhotoviteľ je oprávnený poveriť vykonaním diela aj inú oprávnenú osobu, pričom zodpovedá za dielo tak, akoby ho vykonával sám.

3. Zhotoviteľ je povinný pri zhotovovaní diela riadiť sa pokynmi objednávateľa.

4. Zhotoviteľ ručí za to, že dielo zodpovedá v dobe prevzatia výsledku určenému v zmluve, že zodpovedá technickým normám a že nemá chyby, ktoré by rušili alebo znižovali hodnotu alebo schopnosť jeho používania v zmluve predpokladaným účelom.

5. Zhotoviteľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní diela podľa tejto zmluvy a bez súhlasu objednávateľa ich neposkytne tretej osobe. Záväzok mlčanlivosti platí aj po ukončení zmluvného vzťahu.

6. Zhotoviteľ sa týmto zaväzuje, že bude dodržiavať záväzok mlčanlivosti, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (písomnej, elektronickej alebo ústnej). Zaväzuje sa, že citlivé informácie alebo osobné údaje s ktorými sa oboznámi, nebude nijako zverejňovať, ani ich akoukoľvek formou reprodukovať alebo podávať akýmkoľvek neoprávneným tretím stranám alebo osobám, a to vrátane ostatných zamestnancov oboch zmluvných strán.

Zhotoviteľ sa týmto zaväzuje, že touto mlčanlivosťou preukázateľne zaviaže všetkých svojich zamestnancov alebo zmluvných partnerov, ktorí sa na realizácii prác budú podieľať.

 Tento záväzok mlčanlivosti platí na dobu neurčitú, teda aj po ukončení zmluvného vzťahu.

**Článok VII.**

**Práva a povinnosti objednávateľa**

1. Objednávateľ sa zaväzuje neodkladne oznámiť zhotoviteľovi všetky podstatné zmeny, o ktorých uvažuje a ktoré môžu ovplyvniť realizáciu diela ešte pred ich uplatnením.

2. Objednávateľ je oprávnený byť informovaný o všetkých skutočnostiach týkajúcich sa diela. Na výzvu objednávateľa je zhotoviteľ povinný bez zbytočného odkladu písomne informovať objednávateľa o skutočnom stave prebiehajúcej realizácie diela.

3. Objednávateľ má právo na posúdenie a pripomienkovanie diela alebo jeho časti v trvaní 15 dní od doručenia diela. Objednávateľ má právo konzultovať dielo alebo jeho časť s príslušne odborne spôsobilými osobami a prihliadať na ich stanovisko.

**Článok VIII.**

**Údaje o subdodávateľoch**

1. Zhotoviteľ predkladá v prílohe č. 2 k tejto zmluve zoznam všetkých svojich subdodávateľov s uvedením  ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v bode 1 a 2 tohto článku zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku zmluvy na zmluvnej pokute. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa týkajúcej sa subdodávateľov alebo ich zmeny zo strany zhotoviteľa je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške 5% z ceny Diela, za každé porušenie ktorejkoľvek z vyššie uvedených povinností tohto článku zmluvy zhotoviteľom, a to aj opakovane, pokiaľ v tejto zmluve nie je dohodnuté inak (napr. článok XI. ods. 12 tejto zmluvy).
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody.

**Článok IX.**

**Sankcie a platobné podmienky**

1. V prípade omeškania objednávateľa so zaplatením faktúry podľa článku IV. ods. 4 tejto zmluvy je zhotoviteľ oprávnený požadovať od objednávateľa zaplatenie úroku z omeškania v zákonom stanovenej výške.

2. V prípade omeškania zhotoviteľa s odovzdaním diela v zmluvne dohodnutom termíne, obsahu, rozsahu a kvalite, vzniká objednávateľovi právo uplatniť si voči zhotoviteľovi zmluvnú pokutu za omeškanie vo výške 100,- Eur za každý, aj začatý deň omeškania.

3. Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy.

4. V prípade, že nastali skutočnosti zakladajúce právo od zmluvy odstúpiť v zmysle porušenia uvedených zmluvných povinností podľa článku VI. tejto zmluvy alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej päťdňovú lehotu na odstránenie tohto stavu.

5. Pokiaľ k odstráneniu stavu porušenia vyššie uvedených zmluvných alebo iných zákonných povinností v uvedenej lehote nedôjde, je zmluvná strana oprávnená odstúpiť od zmluvy s tým, že toto odstúpenie je účinné dňom doručenia druhej zmluvnej strane.

**Článok X.**

**Autorské práva k dielu a licenčné podmienky**

1. Zhotoviteľ vyhlasuje, že ním dodané dielo nebude zaťažené právom tretej osoby, bude bez právnych vád. V prípade zistenia právnych vád je zhotoviteľ povinný upraviť dielo tak, aby nenarušovalo práva tretích osôb.

2. Zmluvné strany touto zmluvou zároveň uzatvárajú licenčnú zmluvu, ktorou zhotoviteľ udeľuje objednávateľovi súhlas na používanie diela v zmysle tejto zmluvy, ktoré je autorským dielom.

3. Zhotoviteľ udeľuje objednávateľovi dodaním autorského diela časovo neobmedzenú, bez územného obmedzenia, výhradnú licenciu, na každé a akékoľvek použitie autorského diela ako celku i jeho jednotlivých častí v neobmedzenom rozsahu a všetkými možnými spôsobmi, vrátane možnosti jeho kopírovania, prekladania, prispôsobovania, modifikovania, upravovania, distribuovania, publikovania alebo prenášania. Licencia sa vzťahuje aj na jednotlivé pracovné materiály naplňujúce znaky autorského diela, ktoré zhotoviteľ odovzdal objednávateľovi v súvislosti so zhotovením diela (napr. náčrty, listiny, návrhy, databázy).

4. Objednávateľ je oprávnený poskytnúť sublicenciu tretej osobe. Odplata za vyššie udelenú licenciu na použitie autorského diela je zahrnutá v cene diela podľa článku V. tejto zmluvy. Ak zhotoviteľ uskutočnením diela alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je zhotoviteľ povinný zabezpečiť, aby mu táto osoba udelila licenciu na jeho použitie v rozsahu rovnakom ako je uvedené v tomto odseku tejto zmluvy a tak, aby ju (resp. sublicenciu) bol oprávnený udeliť objednávateľovi, resp. previesť ju na objednávateľa v súlade s touto zmluvou.

5. Zhotoviteľ týmto udeľuje objednávateľovi súhlas na použitie diel tretích strán v rozsahu, v akom mu bol udelený. Zhotoviteľ zodpovedá za porušenie práv inej osoby, t. j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.

6. Zaplatením ceny za dielo podľa článku V. tejto zmluvy licencia v zmysle tohto článku zmluvy o dielo prechádza na objednávateľa bez ďalších finančných nárokov zhotoviteľa.

7. Objednávateľ sa stáva vlastníkom hmotných nosičov, na ktorých je dielo zachytené, okamihom odovzdania hmotného nosiča objednávateľovi, pričom odplata za prevod vlastníctva je už zahrnutá v cene diela.

**Článok XI.**

**Spoločné a záverečné ustanovenia**

1. K zabezpečeniu súčinnosti a k bližšiemu vykonávaniu ustanovení tejto zmluvy, operatívnemu riešeniu problémov vznikajúcich pri plnení predmetu tejto zmluvy určili zmluvné strany nasledovné kontaktné osoby:

Za objednávateľa: Miroslav Vyka, riaditeľ odboru verejnej dopravy Úradu BBSK,

 e-mail: miroslav.vyka@bbsk.sk tel.: 00421/48/432 55 13

Za **zhotoviteľa**: XXXXXXX,

 e-mail: xxx.xxxxx@xxxxx.xx. tel.: +42x xxxx xxx

2. Práva a povinnosti v tejto zmluve neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a inými príslušnými právnymi predpismi platnými na území Slovenskej republiky.

3. Ak je niektoré ustanovenie tejto zmluvy neplatné alebo sa takým stane, nemá to vplyv na ostatné ustanovenia zmluvy. Namiesto takéhoto ustanovenia sa použije ustanovenie platných právnych predpisov zodpovedajúce účelu tejto zmluvy, ktoré nahradí neplatné ustanovenie.

4. Zmluvu je možné meniť a dopĺňať len písomnými dodatkami podpísanými oboma zmluvnými stranami a v súlade s ustanovením § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

5. Všetky písomnosti podľa tejto zmluvy a súvisiace s touto zmluvou (ďalej len písomnosti) sa považujú za doručené aj ich bezdôvodným neprevzatím zhotoviteľom ku dňu ich riadneho doručenia do sídla zhotoviteľa uvedeného v záhlaví tejto zmluvy. Písomnosti je možno doručovať zhotoviteľovi aj elektronickými prostriedkami na adresu na zasielanie písomností elektronickými prostriedkami uvedenú v tejto zmluve. Ak nie je v tejto zmluve uvedená skoršia fikcia doručenia, písomnosť sa považuje za doručenú piaty deň odo dňa jej odoslania.

6. Táto zmluva nadobúda platnosť dňom podpisu oboch zmluvných strán a účinnosť dňom nasledujúcom po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

7. Zmluvné strany berú na vedomie a súhlasia, že táto zmluva, vrátane jej všetkých súčastí a príloh bude zverejnená na webovom sídle objednávateľa. Táto zmluva nadobúda účinnosť dňom nasledujúcim po dni zverejnenia na webovom sídle objednávateľa.

8. Zmluvné strany sa zaväzujú urobiť príslušné zmeny v identifikácii zmluvných strán v tejto zmluve, pokiaľ budú potrebné v súvislosti so zmenou ich organizačnej štruktúry.

9. Objednávateľ a zhotoviteľ sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu diela, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.

10.Zmluvné strany prehlasujú, že budú spolupracovať tak, aby bol predmet zmluvy splnený v čo najlepšej možnej miere. Za týmto účelom sa budú zmluvné strany bez zbytočného odkladu vzájomne informovať o všetkých okolnostiach, ktoré by bránili riadnemu splneniu predmetu zmluvy. V prípade akéhokoľvek nedorozumenia, sporu, resp. sporného nároku, sa zmluvné strany zaväzujú tieto otázky riešiť bez zbytočného odkladu vzájomnou dohodou smerujúcou k čo najlepšiemu naplneniu predmetu tejto zmluvy.

11.Každá zo zmluvných strán sa zaväzuje, že neprevedie žiadne práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.

12.Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa podľa tohto ustanovenia zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške ceny diela dohodnutej podľa tejto zmluvy, čím nie je nijako dotknutý nárok objednávateľa požadovať od zhotoviteľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

14.Táto zmluva sa zmluva sa vyhotovuje v 4 rovnopisoch, z ktorých každý má platnosť originálu, pričom 2 jej rovnopisy sú určené objednávateľovi a 2 jej rovnopisy sú určené zhotoviteľovi.

15.Zmluvné strany prehlasujú, že zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, že bola spísaná na základe pravdivých údajov, nebola dojednaná v tiesni a že im nie sú v dobe podpisu zmluvy známe okolnosti, ktoré by mohli obmedziť jej platnosť a účinnosť alebo by inak bránili túto zmluvu platne uzavrieť.

16.Neoddeliteľnou súčasťou tejto zmluvy je:

 **Príloha č. 1:** **Pokyny k vypracovaniu diela**

**Príloha č. 2: Zoznam subdodávateľov/čestné prehlásenie o nevyužití subdodávateľov**

V Banskej Bystrici, dňa ....................... V ............................., dňa .......................

........................................... ...........................................

Objednávateľ Zhotoviteľ

Ing. Ján Lunter XXXXXX XXXXX

Predseda Konateľ

Banskobystrického samosprávneho kraja fa XXXXXXXXXXX

**Príloha č. 1 zmluvy o dielo: Pokyny k vypracovaniu diela**

1. **Názov predmetu zákazky: „Dopravný prieskum verejnej osobnej autobusovej dopravy (VOD) v Banskobystrickom kraji jeseň 2020“**
2. **Vymedzenie predmetu zákazky a technické požiadavky:** Zákazka na poskytnutie služby
3. **Predpokladané množstvo:** Pozri opis predmetu zákazky.
4. **Opis predmetu zákazky:**

 predovšetkým v zmysle Metodických pokynov k tvorbe plánov udržateľnej mobility Ministerstva dopravy a výstavby SR z roku 2017, Predmetom verejného obstarávania je vykonanie a spracovanie prieskumu – Dopravný prieskum verejnej osobnej dopravy (VOD) v Banskobystrickom kraji na linkách kraja podľa nasledovnej špecifikácie:

* 1. **Dopravný prieskum VOD**

 je zameraný na získanie podkladov o počte prepravených osôb (nástupy, výstupy, obsadenosť na každej zastávke) na vybraných, obstarávateľom špecifikovaných, linkách autobusovej dopravy na definovanom rozsahu v priložených tabuľkách viď. odsek 4.2. na území Banskobystrického kraja vrátane cezhraničných spojov. Zhotoviteľ zabezpečí kompletnú prípravu, vykonanie a vyhodnotenie prieskumu.

* 1. **Rozsah a obsah prieskumu**
		1. Prieskum VOD bude obsahovať:
		2. GPS-záznamy trás vozidiel vo formáte KML alebo GPX, v rozsahu všetkých spojov každej špecifikovanej linky alebo úseku linky, kde prebehne dopravný prieskum mimo miesta, kde to nebude technicky možné z dôvodu nedostupnosti GPS signálu.
		3. Zber dát ohľadom toku cestujúcich. Vykonanie a zdokumentovanie prieskumu obsadenosti spojov v pracovných dňoch, v sobotu a v nedeľu jazdou v autobuse na vybraných spojoch liniek uvedených v tabuľke. Sčítanie musí prebiehať v celej dĺžke spoja, pri prvých ranných spojoch postačí, keď sčítač nastúpi do minimálne druhej polovice linky, a v posledných večerných spojoch bude sčítač vo vozidle prítomný minimálne v prvej polovici linky. Nástupná, respektíve cieľová zastávka, kde nebude sčítač prítomný, zistí priamym dopytovaním sa cestujúcich v autobuse za daný vynechaný úsek trasy.

**Rozsah sčítania - počet spojov na jednotlivých linkách v pracovných dňoch**

**TABUĽKA PRACOVNÉ DNI**

| **Číslo linky** | **Minimálny počet sčítaných spojov na linke** |
| --- | --- |
| 601451 | 20 |
| 601454 | 29 |
| 601455 | 40 |
| 601456 | 22 |
| 601457 | 39 |
| 601458 | 27 |
| 601460 | 26 |
| 601462 | 26 |
| 601463 | 20 |
| 601464 | 25 |
| 601465 | 51 |
| 601466 | 28 |
| 601467 | 17 |
| 601468 | 12 |
| 601469 | 5 |
| 601470 | 40 |
| 601471 | 13 |
| 602411 | 2 |
| 603420 | 24 |
| 603421 | 11 |
| 603422 | 8 |
| 603425 | 7 |
| 603426 | 14 |
| 603427 | 8 |
| 603428 | 20 |
| 603429 | 12 |
| 603430 | 21 |
| 603431 | 14 |
| 603432 | 22 |
| 603433 | 18 |
| 603434 | 12 |
| 603435 | 13 |
| 603436 | 22 |
| 603437 | 6 |
| 603438 | 4 |
| 604440 | 16 |
| 604441 | 39 |
| 604442 | 22 |
| 604443 | 7 |
| 604444 | 11 |
| 604445 | 12 |
| 604446 | 18 |
| 604447 | 16 |
| 604448 | 37 |
| 604449 | 16 |
| 604450 | 16 |
| 604451 | 2 |
| 604452 | 8 |
| 604453 | 14 |
| 604454 | 14 |
| 604455 | 26 |
| 604456 | 12 |
| 604457 | 22 |
| 605402 | 2 |
| 605406 | 1 |
| 610401 | 5 |
| 610402 | 7 |
| 610403 | 6 |
| 610404 | 2 |
| 610405 | 6 |
| 610406 | 4 |
| 610407 | 2 |
| 610408 | 2 |
| 610409 | 6 |
| 610410 | 7 |
| 610411 | 9 |
| 610412 | 6 |
| 610413 | 9 |
| 610414 | 5 |
| 611402 | 34 |
| 611403 | 54 |
| 611404 | 15 |
| 611405 | 20 |
| 611406 | 15 |
| 611407 | 13 |
| 611408 | 11 |
| 611409 | 16 |
| 611410 | 6 |
| 611411 | 10 |
| 611412 | 16 |
| 611413 | 2 |
| 611414 | 24 |
| 611415 | 24 |
| 611416 | 6 |
| 611417 | 13 |
| 606401 | 16 |
| 606402 | 11 |
| 606403 | 26 |
| 606404 | 25 |
| 606405 | 13 |
| 606407 | 26 |
| 606409 | 18 |
| 606410 | 23 |
| 606411 | 37 |
| 606412 | 27 |
| 606415 | 6 |
| 606416 | 10 |
| 606417 | 12 |
| 606420 | 14 |
| 606422 | 25 |
| 606423 | 10 |
| 606424 | 6 |
| 606425 | 12 |
| 606426 | 18 |
| 606427 | 10 |
| 606428 | 6 |
| 606440 | 8 |
| 606444 | 8 |
| 606445 | 8 |
| 607401 | 2 |
| 608400 | 14 |
| 608401 | 14 |
| 608402 | 2 |
| 608403 | 9 |
| 608404 | 12 |
| 608405 | 1 |
| 608406 | 2 |
| 608410 | 11 |
| 608411 | 2 |
| 608412 | 6 |
| 608413 | 5 |
| 608414 | 10 |
| 608421 | 9 |
| 608434 | 2 |
| 608445 | 6 |
| 608448 | 2 |
| 608481 | 12 |
| 608482 | 10 |
| 608483 | 6 |
| 608484 | 8 |
| 608485 | 4 |
| 608486 | 8 |
| 608487 | 19 |
| 608488 | 10 |
| 608489 | 6 |
| 609401 | 2 |
| 609404 | 14 |
| 609405 | 9 |
| 609406 | 11 |
| 609408 | 6 |
| 609409 | 25 |
| 609411 | 3 |
| 609412 | 12 |
| 609413 | 19 |
| 609415 | 15 |
| 609416 | 8 |
| 609417 | 10 |
| 609418 | 18 |
| 609419 | 11 |
| 609420 | 17 |
| 609422 | 4 |
| 609423 | 20 |
| 609424 | 8 |
| 609425 | 9 |
| 609440 | 16 |
| 609441 | 6 |
| 609443 | 14 |
| 609444 | 17 |
| 609445 | 24 |
| 609446 | 8 |

**Rozsah sčítania - počet spojov na jednotlivých linkách zvlášť v sobotu a zvlášť v nedeľu**

**TABUĽKY VÍKENDY**

**SOBOTA**

| **Číslo linky** |  **Minimálny počet sčítaných spojov na linke** |
| --- | --- |
| 601457 | 1 |
| 601462 | 7 |
| 601469 | 5 |
| 601470 | 8 |
| 601471 | 4 |
| 602410 | 6 |
| 603428 | 1 |
| 603429 | 14 |
| 603433 | 9 |
| 603434 | 2 |
| 604448 | 1 |
| 604454 | 5 |
| 604457 | 3 |
| 606411 | 2 |
| 609424 | 2 |
| 609440 | 2 |
| 613402 | 5 |
| 613403 | 2 |
| 613409 | 10 |
| 613418 | 4 |
| 602411 | 2 |
| 603428 | 1 |
| 604448 | 1 |
| 604457 | 1 |
| 609419 | 1 |
| 609424 | 1 |
| 611408 | 1 |
| 613409 | 1 |
| 601470 | 2 |
| 601471 | 2 |
| 602411 | 4 |
| 603428 | 1 |
| 603438 | 2 |
| 604448 | 6 |
| 604457 | 2 |
| 606411 | 2 |
| 609419 | 1 |
| 609422 | 1 |
| 609424 | 2 |
| 609440 | 1 |
| 611413 | 1 |
| 613409 | 1 |
| 601462 | 12 |
| 601468 | 8 |
| 601470 | 9 |
| 602410 | 4 |
| 602411 | 2 |
| 603428 | 1 |
| 603429 | 6 |
| 603433 | 10 |
| 603434 | 5 |
| 603438 | 2 |
| 604454 | 1 |
| 604457 | 3 |
| 605402 | 1 |
| 606411 | 5 |
| 609424 | 1 |
| 609440 | 3 |
| 611408 | 3 |
| 613402 | 1 |
| 613409 | 5 |
| 613418 | 6 |

**NEDEĽA**

| **Číslo linky** | **Minimálny počet sčítaných spojov na linke** |
| --- | --- |
| 601462 | 7 |
| 601469 | 4 |
| 601470 | 8 |
| 601471 | 6 |
| 602410 | 5 |
| 602411 | 1 |
| 603428 | 1 |
| 603429 | 14 |
| 603433 | 8 |
| 603434 | 2 |
| 604448 | 1 |
| 604454 | 4 |
| 604457 | 3 |
| 606411 | 2 |
| 609424 | 2 |
| 609440 | 1 |
| 613402 | 5 |
| 613403 | 2 |
| 613409 | 7 |
| 613418 | 4 |
| 601469 | 1 |
| 601470 | 3 |
| 601471 | 2 |
| 602411 | 6 |
| 603434 | 3 |
| 604448 | 5 |
| 604454 | 6 |
| 604457 | 2 |
| 605402 | 2 |
| 605403 | 4 |
| 606411 | 1 |
| 609440 | 5 |
| 611408 | 3 |
| 611413 | 1 |
| 613409 | 2 |
| 604457 | 1 |
| 601462 | 12 |
| 601468 | 8 |
| 601470 | 8 |
| 601471 | 2 |
| 602410 | 4 |
| 603429 | 4 |
| 603433 | 11 |
| 603434 | 6 |
| 603438 | 2 |
| 604454 | 2 |
| 604457 | 2 |
| 605402 | 1 |
| 605403 | 1 |
| 606411 | 5 |
| 609440 | 2 |
| 611408 | 2 |
| 613402 | 1 |
| 613409 | 6 |
| 613418 | 6 |

* + 1. Zber dát, ich analýza a vyhodnotenie počtu cestujúcich na jednotlivých sčítaných spojoch v rozsahu údajov o nástupoch, výstupoch a počte cestujúcich vo vozidlách na každej zastávke a to v prehľadných tabuľkových a grafických výstupoch. Uvedené údaje musia byť súčasne vo formáte využiteľnom pre GIS-aplikácie.
		2. Zhotoviteľ poskytne podrobný plán obehov sčítačov pre dopravné prieskumy cestujúcich VOD.

**4.3. Uskutočnenie prieskumu**

4.3.1. Dopravný prieskum VOD musí byť realizovaný v bežnom pracovnom období roka (utorok až štvrtok za predpokladu, že týmito dňami nezačína alebo nekončí pracovný týždeň), mimo školských prázdnin, mimo štátnych sviatkov a podľa možnosti s primárnym zameraním na pracovné dni týždňa. Dopravný prieskum realizovaný v sobotu a v nedeľu nie je obmedzený mimo platnosť tejto zmluvy o dielo. Dopravný prieskum VOD musí byť realizovaný do 5 týždňov od účinnosti zmluvy o dielo a odovzdaný do 6 týždňov odo dňa účinnosti zmluvy o dielo.

4.3.2. Prieskum sa musí realizovať tak, aby sa zhodnotil všeobecný princíp trvalej udržateľnosti dopravy v kraji, v existujúcej a vytvárajúcej sa dopravnej infraštruktúre s orientáciou na preferenciu VOD pred individuálnou automobilovou dopravou a na zvyšovanie kvality uspokojovania prepravných potrieb cestujúcich prostredníctvom zvyšovania kvality, jej dostupnosti, definovanej v STN EN 13816.

**4.4. Spracovanie a vyhodnotenie dát zo zisťovania**

4.4.1. Údaje z prieskumu zameraného na dopravné správanie budú filtrované, doplnené dokumentáciou s grafmi a doručené obstarávateľovi vo formáte vhodnom pre spracovanie v bežne dostupných nástrojoch pre analýzu štatistických údajov.

**4.5. Minimálny rozsah záverečnej správy**

* - Opis zadania
* - Náplň a ciele prieskumu
* - Rozsah prác
* - Použité podklady
* - Personálne a technické zabezpečenie prieskumu
* - Priebeh prieskumných prác, použité metódy sčítania
* - Vytvorenie databázy – verifikácia údajov, kontrola výsledkov
* - Výsledky prieskumu podľa bodu 4.2.

4.5.1. Textová časť bude obsahovať popis analýzy súčasného stavu.

**Príloha č. 2 Zmluvy o dielo – Zoznam subdodávateľov/čestné prehlásenie o nevyužití subdodávateľov**